सरकार ने एस्सार समूह के देश में 8 हाार करोड़ रुपए का प्रत्यक्ष विदेशी निवेश (एफडीआई) लाने के प्रस्ताव को शुक्रवार को मंजूरी दे दी। इसके जरिए मुंबई स्थित एस्सार पावर लिमिटेड में इस राशि का इक्िवटी निवेश किया जा सकेगा। मारीशस की एस्सार ग्लोबल द्वारा समूह की एस्सार पावर लिमिटेड मुंबई में 100 प्रतिशत प्रत्यक्ष विदेशी निवेश के जरिए 8000 करोड़ रुपए का निवेश किया जाएगा। यह कंपनी देश में निजी उपयोग के लिए बिजली तथा कोयला खनन क्षेत्र में निवेश करेगी। इसके अलावा एस्सार पावर लिमिटेड को विदेशी स्वामित्व वाली होल्डिंग कंपनी का दर्जा भी प्राप्त होगा। प्रधानमंत्री मनमोहन सिंह की अध्यक्षता में हुई कैबिनेट की आर्थिक मामलों की कमेटी की बैठक में यह फैसला लिया गया। रकिंडो लिमिटेड: इसी क्रम में चेन्नई की मैसर्स रेकिंडो डेवलपर्स की पूर्ण स्वामित्व वाली इकाई लगाने के 25 करोड़ डालर के विदेशी निवेश प्रस्ताव को भी हरी झंडी दिखा दी गई। यह कंपनी देश में औद्योगिक पार्क और विशेष आर्थिक क्षेत्र विकसित करेगी। इसके अलावा आवासीय और व्यावसायिक परियोजनाओं में भी शामिल होगी।